Diari Oficial de la Generalitat Valenciana


Sumari del DOGV 5883, del 31-10-2008 (2008/12872)

RESOLUCIÓ de 28 d'octubre de 2008, de la presidenta de l'Institut de la Petita i Mitjana Indústria de la Generalitat Valenciana (IMPIVA), per la qual es modifica la convocatòria del Programa d'Assistència a l'Emprenedor per a l'exercici 2009.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5883

Data del DOGV
:   31-10-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/12115


Data del document
:   28-10-2008

Organisme emissor
:   Conselleria d'Indústria, Comerç i Innovació

Tipus de document
:   Resolució

Anàlisi jurídica

 Descriptors 

:   * empresa individual
    * ajuda pública
    * Fons de Cohesió
    * centre d'investigació
    * suport econòmic
    * ajuda a les empreses
    * fundació de l'empresa
    * innovació
    * societat sense fins de lucre
    * professió independent
    * mitjana empresa
    * petita empresa

RESOLUCIÓ de 28 d'octubre de 2008, de la presidenta de l'Institut de la Petita i Mitjana Indústria de la Generalitat Valenciana (IMPIVA), per la qual es modifica la convocatòria del Programa d'Assistència a l'Emprenedor per a l'exercici 2009. [2008/12236]  
Mitjançant Resolució de 12 de març de 2008, de la presidenta de l'Institut de la Petita i Mitjana Indústria de la Generalitat Valenciana, IMPIVA (DOCV núm. 5736, de 7 d'abril de 2008), es convocaren ajudes en el marc del Programa d'Assistència a l'Emprenedor per als exercicis 2008 i 2009, amb un pressupost estimatiu per a esta última anualitat de 2.700.000 euros.  
Les ajudes a les entitats que porten a cap actuacions de foment d'actituds innovadores i suport a la consolidació i el creixement d'empreses innovadores basades en la tecnologia i el coneixement especialitzat han de ser desenvolupades d'acord amb el que establix el Marc Comunitari sobre Ajudes Estatals d'Investigació i Desenvolupament i Innovació (DOUE de 30.12.1958 SO 323/01), per la qual cosa, en este sentit, resulten ineficaces les mesures de suport previstes en l'actuació 1 del Programa d'Assistència a l'Emprenedor.   
D'altra banda, l'experiència de la convocatòria de l'any 2008 ha mostrat la necessitat de modificar l'actuació 2 del programa, de manera que resulte de millor comprensió i major abast, i redundar amb això en les sol·licituds que per a l'exercici 2009 presenten les entitats de foment de l'emprenedorisme.  
Per tot això i en virtut del que s'ha disposat en l'article 1.4 de l'Ordre de la Conselleria d'Empresa, Universitat i Ciència, de 12 de desembre de 2006, resolc:  
Modificar, per a l'exercici 2009, la convocatòria del Programa d'Assistència a l'Emprenedor aprovada per Resolució de 12 de març de 2008, de la presidenta de l'Institut de la Petita i Mitjana Indústria de la Generalitat Valenciana, IMPIVA (DOCV núm. 5736, de 7 d'abril de 2008), en la forma que s'indica a continuació:  
1) Reduir a 700.000 euros el pressupost estimatiu per a l'exercici 2009 previst en l'article 3 de la convocatòria.  
2) Reduir al 40% l'import màxim de subcontractació previst en l'article 11.7 de la convocatòria.  
3) Deixar sense efecte l'actuació 1 del programa «Foment de l'esperit empresarial i la innovació entre els emprenedors i les empreses de creació recent. Cooperació amb altres entitats per a difusió en el territori de les actuacions».  
4) L'apartat costos subvencionables de l'actuació 2 «Prestació d'assistència personalitzada a emprenedors i empreses innovadores de creació recent», queda redactat en els següents termes:  
On diu:   
«Seran subvencionables els costos reals en què incórrega l'entitat sense ànim de lucre per a prestar servicis relatius a:  
a) Assessoria en matèria d'innovació: consultoria de gestió; assistència tecnològica; servicis de transferència tecnològica; formació; consultoria per a l'adquisició, protecció i comerç de drets de propietat intel·lectual i acords de llicències; consultoria sobre l'ús de normes.  
b) Assessoria en matèria de servicis de suport a la innovació: locals per a oficines; bancs de dades; biblioteques tècniques; investigació de mercats; servicis d'etiquetatge de qualitat, assaig i certificació.  
Estos costos consistiran en:  
a) Despeses de personal en la part que es dedique exclusivament a la prestació del servici.  
b) Despeses de servicis externs en la part que es dedique exclusivament a la prestació del servici.  
c) Despeses de funcionament derivades directament de la prestació del servici.  
d) Amortització de les inversions directament imputables a la prestació del servici.»  
Ha de dir:  
«Seran subvencionables els costos reals en què incórrega l'entitat sense ànim de lucre per a prestar servicis relatius a:  
a) Assessoria en matèria d'innovació: consultoria de gestió; formació; consultoria per a l'adquisició, protecció i comerç de drets de propietat intel·lectual i acords de llicències.  
b) Suport a la innovació: locals per a oficines; investigació de mercats.  
Estos costos consistiran en:  
a) Despeses de personal imputables a la prestació del servici.  
b) Despeses de servicis externs en la part que es dedique exclusivament a la prestació del servici.   
c) Despeses de funcionament derivades de la prestació del servici.  
d) Amortització de les inversions directament imputables a la prestació del servici.»  
València, 28 d'octubre de 2008.- La presidenta de l'IMPIVA: Belén Juste Picón.